Wat as DDAVP nie eers help nie? | Health24
Posted by: Sonja | 2008/08/24
Wat as DDAVP nie eers help nie?
Ons dogtertjie is noual 8jaar oud en maak steeds bed nat. Sy was al op verskeie medikasie, van Tofranil tot DDAVP, en niks wil help nie. Die Tofranil het haar hartkloppings gegee en haar dokter het aanbeveel dat ons eerder DAVP moet gebruik. Sy was al by ' n Uroloog, en fisies is daar geen fout nie. Ons het al vir Spelterapie ook gegaan, asook vir Sielkundige terapie, en niks het gehelp nie. Sy was vir breinflikkertoetse wat so ' n uur lank geduur het om vas te stel of sy nie epileptiese aanvalle kry as sy slaap nie, maar daar was ook geen fout nie. Sy vorder goed op skool en haar rapport is baie mooi. Sy is ' n besige dogtertjie wat sukkel om aan die slaap te raak en slaap nie in die middae as ons bietjie rus nie. Omdat ons nie ' n skool het op die dorp nie, is sy en haar sussie in die koshuis op ' n dorpie so 70km van die huis af. Sy was vir ' n jaar van die doek af voor die probleem begin het. Dit het vererger nadat haar oudste sussie koshuis toe moes gaan. Sy slaap nou snags met die Tena LAdy doekies om die meeste van die urine op te vang. Sy drink ook niks na 7 saans nie. Sy is al deur ' n homeopaat ook behandel, en deur ' n Kuropraktisyn, sonder enige sukses. Ons het al letterlik duisende rande spandeer om die probleem te probeer oplos, maar ons kon net nog nooit ' n antwoord kry nie. Is daar miskien iets waaraan u kan dink wat die moontlike oorsaak kan wees?
Desmopressin is die antidiuretiese hormoon wat net vir 'n baie kort tydperk gebruik kan word. Dit is gewoonlik baie effektief,maar moet nie verwag dat hierdie behandeling jou dogter se probleem permanent sal oplos.Ek sal aanraai dat sy die enuresis alarm stelsel moet gebruik.Dit neem ook tyd om die probleem heeltemal op te los maar is orals beskou as die beste metode vir behandeling van kinders met baie moeilike enuresis.